Politiet advarer om meget glatte veje ved Ilbro. Omkring klokken 13 skete der et solouheld på Sæbyvej. En person var fastklemt og er kørt til observation på sygehuset i Hjørring. Også politiet fik at føle, hvor glat der egentligt var. På vej til uheldet skred politibilen på vejen, og patruljen så også en anden bil, der snurrede rundt på vejen i samme område.

Opsummering:
Bilist kørte galt på Sæbyvej ved Ilbro. Vejen var så glat, at selv politiet skred ud på vej til ulykkesstedet.